Мишельxa0 Торранста Дэнни менән Эстелла Квандың ғаиләһендә өсөнсө бала булып донъяға килә.xa0Квандар Гонконгтанxa0сыҡҡан Ҡытай иммигранттары була. Бала сағында Мишель өйҙә кантон теле менәнxa0инглиз теленxa0 бутап һөйләшә, бер аҙxa0 путунхуа телен белә. Биш йәшендә ағаһы Рон һәм апаһы Карен менән тәүләп катокҡа бара. Киләсәктә ағаһыxa0хоккейсы,xa0апаһы фигуралы шыуыусы була.xa0 xa0Мишелгә һигеҙ йәш тулғас, Карен апаһы менән бергә ысынлап күнегә башлайҙар. Көнөнә өс-дүрт сәғәт шөғөлләнәләр, мәктәпкә киткәнсе күнегеү өсөнxa0 таңғы сәғәт 3-тә торалар.xa0Дәрестән ҡайтҡас та катокҡа баралар. Катокта шөғөлләнеү ваҡыты оҙайғас, түләүxa0 күләме лә арта, был ябай эшсе ғаиләһендә матди ауырлыҡтар тыуҙыра.xa0 Мишелгә ун йәш булғанда ғаилә башҡаса тренер өсөн түләй алмаҫ була, ләкин уларға Лос-Анджелес фигуристар клубы ( Los Angeles Figure Skating Club)xa0финанс ярҙамы тәҡдим итә, был ҡыҙҙарға Калифорния штатының Лэйк-Эрроухед ҡалаһындаxa0Ice Castle International Training Centerxa0 боҙонда шөғөлләнеү мөмкинлеген бирә.